armvectores/hy_wikipedia_2023 huggingface dataset:
Կաթնամթերք

Կաթնամթերք, կաթնաթթվային մթերքներ են թթվասերը, կաթնաշոռը, մածունը, ացիդոֆիլինը, թանը, չորթանը, կեֆիրը, սերուցքը, յուղազրկված կաթը, շիճուկը և այլն։


== Սերուցք ==

Սերուցքը բարձր յուղայնության կաթնամթերք է, որը ստանում են կաթի զտմամբ։ Սերուցքով պատրաստում են տարբեր ուտեստներ, առավել հաճախ՝ քաղցր կերակրատեսակներ և ըմպելիքներ։ Օգտագործում են նաև որպես բուժական սնունդ։ Սերուցքը խնոցիով հարելով կարելի է ստանալ կարագ և թան։


== Թթվասեր ==

Թթվասերը պատրաստում են պաստերացրած և սառեցրած սերուցքը կաթնաթթվային բակտերիաներով թթվեցնելով։ Թթվասերով համեմում են որոշ կերակրատեսակներ, օգտագործում են քաղցր կերակրատեսակներ և խմորեղեն պատրաստելիս։


== Կաթնաշոռ ==

Կաթնաշոռը պատրաստում են՝ անարատ կամ պաստերացրած կաթը թթվեցնելով և շիճուկը հեռացնելով։ Կաթնաշոռը լինում է յուղալի, կիսայուղալի և յուղազերծված։ Կաթնաշոռի սպիտակուցում պարունակվում են օրգանիզմին անհրաժեշտ ամինաթթուներ, որոնց շնորհիվ այն բացառիկ արժեքավոր սննդամթերք է։ Այն հարուստ է ոսկրերի աճի, արյունագոյացման, սրտի և նյարդային համակարգի գործունեության համար անհրաժեշտ կալցիումի և ֆոսֆորի աղերով։ Օգտագործում են նաև որպես բուժական սնունդ։


== Մածուն ==

Մածունը թթու կաթնամթերք է։ Առաջինը պատրաստել են Հայկական լեռնաշխարհում. այն համարվում է զուտ հայկական ուտեստ։ Մածունը ստանում են եռացրած և հովացրած (մինչև 40–45օC) կաթը մերելով. հիմնականում որպես մերան օգտագործվում է պատրաստի մածունը, դրա չլինելու դեպքում՝ մակարդախոտը։ Թունավորումների դեպքում մածունն օգտագործվում է նաև որպես դեղամիջոց։


== Ացիդոֆիլին ==

Ացիդոֆիլինը կաթնաթթվային սննդամթերք է. պատրաստում են անարատ կամ զտված կաթը կաթնաթթվային և ացիդոֆիլային ցուպիկի մաքուր մանրէախմբերով թթվեցնելով։ Օգտագործվում է բուժական սննդում։


== «Նարինե» ==

«Նարինեն» սննդային հավելում է, որը պատրաստում են կաթը մանրէաբան Լ. Հ. Երզինկյանի առաջարկած մանրէներով թթվեցնելով։ Օգտագործվում է սալմոնելոզի, դիսբակտերիոզի, գաստրիտի ժամանակ, սակայն վերջինիս էֆեկտիվությունն ապացուցված չէ։ «Նարինեն» պատենտավորված է, արտադրվում է նաև արտերկրում, օրինակ՝ Ճապոնիայում, Ուկրաինայում և այլուր։


== Ծանոթագրություններ ==


== Գրականություն ==
Молочные продукты, Александр Михайлович Прохоров, 1969-1978
Մատուրին

Մատուրին (իսպ.՝ Maturin), քաղաք Վենեսուելայի հյուսիսարևելյան մասում, Օրինոկոյի վտակ Գուարապիչե գետի ափին, երկրի մայրաքաղաք Կարակասից 415 կիլոմետր դեպի արևմուտք։ Մոնագաս նահանգի  և Մատուրին համայնքի վարչական կենտրոնն է։ Բնակչության թվաքանակը՝ 647.459. այդ ցուցանիշով Վենեսուելայում գրավում է իններորդ տեղը՝ հաջորդելով Կարակասին, Մարակայբոյին, Վալենսիային, Բարկիսիմետոյին, Մարակային, Սյուդադ Գուայանային և Սան Քրիստոբալին։


== Պատմություն ==
Կոչվել է ժամանակին այստեղ բնակված հնդկացիական ցեղի առաջնորդի անունով, ով զոհվել է իսպանացի կոնկիստադորների դեմ ճակատամարտելիս։ Բնակավայրի հիմնադրման պաշտոնական տարեթիվ է համարվում 1760 թվականի դեկտեմբերի 7-ը։ Հիմնադրել են ֆրանցիսկյան միսիոներները, ովքեր կաթոլիկություն էին տարածում հնդկացիների շրջանում։  1813 թվականի ապրիլին Մատուրինի մերձակայքում տեղի է ունեցել Ալտո դե լոս Գոդոսի ճակատամարտը, որը կարևոր դեր է խաղացել Վենեսուելայի անկախության համար մղված պայքորում։ 1909 թվականին Մատուրինը հռչակվել է նոր կազմավորված Մոնագաս նահանգի մայր քաղաք, 1958 թվականին էլ դարձել է կաթոլիկ թեմի առաջնորդանիստ։
Քաղաքի տնտեսության գլխավոր ճյուղերն են նավթի արդյունահանումն ու վերամշակումը։
Մատուրինում են գտնվում Վենեսուելայի ամենամեծ մարզադաշտը՝ Estadio Monumental de Maturín-ը, որն ունի 52 հազար նստատեղ, երկրի հեղինակավոր բարձրագույն ուսումնական հաստատություններից մեկը՝ Universidad de Oriente-ն, 1981 թվականին կառուցված Nuestra Señora del Carmen կաթոլիկական տաճարը՝ 55 մետր բարձրություն ունեցող աշտարակներով։


== Պատկերասրահ ==

		
		
		
		


== Կլիմա ==
Մատուրինին բնորոշ է արևադարձային սավաննաների կլիման (Köppen climate classification-ի դասակարգմամբ՝ Aw):


== Ծանոթագրություններ ==


== Արտաքին հղումներ ==
[1] (Spanish)
[2](չաշխատող հղում) (Spanish)
[3] (Spanish)
Ռայկով (աուլ, Ուստ-Աբականսկի շրջան)

Ռայկով (ռուս.՝ Райков), աուլ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 1515 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոմինե խաթունի դամբարան

Մոմինե խաթունի դամբարան (ադրբ.՝ Möminə Xatun Türbəsi), դամբարան Նախիջևան քաղաքում։ Այն Ելտկուզյանների Ճարտարապետական համալիրի մի մասն է։


== Կառուցվածք ==
Մեմար Աջեմին 1162 թվականին կառուցեց Յուսուֆ բին Կուսեիրի թյուրբեն։ 26 տարի անց նա կառուցեց Մոմինե Խատունի թյուրբեն։ Մոմինե Խատունի դամբարանում Մեմար Աջեմին արտացոլում էր թյուրբեների բոլոր առանձնահատկությունները։ Թյուրբեն ունի 25 մետր բարձրություն։


== Պատկերասրահ ==

		
		
		


== Տես նաև ==
Նախիջևան (ՆԻՀ)


== Ծանոթագրություններ ==
Ներհատիչ մեքենա

Ներհատիչ մեքենա, ստորգետնյա արդյունահանման դեպքում օգտակար հանածոյի (հաճախ ածխի) հանքաշերտում հատում կատարող հանքային մեքենա։ Հատումը հեշտացնում է հանքաշերտի մնացած մասի պոկումը մեխանիկական միջոցներով կամ պայթեցմամբ։ Ներհատիչ մեքենան կարող է աշխատել հարթ, թեք և ուղղաձիգ հանքաշերտերում։ Ներհատիչ մեքենայի աշխատանքային օրգանը բարն է, որը բաղկացած է ուղղատու շրջանակից և դրա ներսում շարժվող կտրող շղթայից։ Վերջինս հավաքվում է բռունցքներից՝ դրանց մեջ ներդրված ատամիկներով։ Ներհատիչ մեքենայի տեղափոխումը հանքախորշի երկայնքով կատարվում է մեքենայի թմբուկի վրա փաթաթվող մետաղաճոպանի օգնությամբ։
Բորիսովկա (գյուղ, Շարանսկի շրջան)

Անվան այլ կիրառումների համար տե՛ս՝ ԲորիսովկաԲորիսովկա (ռուս.՝ Борисовка, բաշկիրերեն՝ Борисовка), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8372) 1991 VC2

(8372) 1991 VC2, աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 9-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,982526 ա. մ., առավելագույնը մոտենում է 2,7152 ա. մ. հեռավորության վրա և հեռանում 3,2498 ա. մ.։ Արեգակի շուրջ մեկ ամբողջական պտույտ է կատարում 1881,37 երկրային օրվա ընթացքում, իր ուղեծրով շարժվելով միջինում 0,19135 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8372) 1991 VC2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոպովկա (գյուղ, Կրասնոդոնի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Լուգանսկի մարզի Կրասնոդոնի շրջանում։ Հիմնադրվել է 1810 թվականին։
2001 թվականի տվյալներով Պոպովկա գյուղում բնակվում էր 530 մարդ։ Բնակավայրը զբաղեցնում է 5,5 կմ² տարածք։ Բնակչության խտությունը կազմում էր 96,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խորը էտում

Խորը էտում, ծառերի վարժեցման համակարգ, ըստ որի ծառի ճյուղերն ամեն տարի էտվում են մինչ նույն կետը, և որի արդյունքում ճյուղերի ծայրին մեծ ելունդներ են առաջանում։ Այն տարեկան խնամքի և պահպանման կարիք ունի՝ նոր ճյուղերը մինչ նախորդ էտում և ոչ ավել հետ մղելու համար։ Մեթոդը սկսել է կիրառվել դարեր առաջ Եվրոպայում, որպեսզի առանց ծառի հատելու նրա ճյուղերը և ծառերն օգտագործվեն վառելու, անասնակերի և այլ նպատակներով։

Խորը էտումը սովորաբար օգտագործվում է առույգ, խոշոր աճող, սաղարթավոր և լայնատերև ծառատեսակների վրա, և սկսվում է երբ ծառերը շատ երիտասարդ են։ Սկզբում ծառի հատուկ կառույց և ձև է ստեղծվում։ Ապա նախկին մեկ կամ երկու սեզոնի աճը վերադարձվում է էտման նույն երկարության։ Քանի էտումից հետո, կոշտուկների և բողբոջների ելունդ է առաջանում ամեն ճյուղի ծայրին։ Ամեն տարի մինչ նույն լավ կազմավորված ելունդը կտրելը ներքևի ճյուղին չի վերաբացում նեխման հնարավորության, մինչդեռ ելունդից շատ կտրելը ծառին կրկին կներկայացներ նեխման հնարավորություն։ Մանր ծիլերը և ճյուղերը պետք է տարեկան էտվեն մինչ նախորդ էտման ելունդը։ Երբ ելունդներն արդեն առաջանում են, էտումը կարող է կատարել ավելի քիչ հմուտ անձնակազմ։

Ծառի շարունակաբար գլխատելը չպետք է շփոթել խորը էտման հետ։ Հասուն ծառերի քանի տարի մեկ ծանր էտումը կարող է ծառի կառուցվածքային և վնասատուի խնդիրների արագ պատճառ դառնալ։


== Ծանոթագրություններ ==
Ժողովածու (2250)

Ժողովածու 2250, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2250 թվի տակ։ Ձեռագիրը գրվել է 17 և 18-րդ դարերում։ Գրված է թղթի վրա, որը ունի 21X15,5սմ չափս։ Ձեռագիրը կազմված է 95 թերթից։ Գրված է միասյուն, նոտրգիրով։


== Բովանդակություն ==
Քարոզք (Առ․ Սիւնեցի, Գր․ Տաթևացի, անանունք)։
Առ․ Սիւնեցւոյ Մեկնութիւն Սահմանաց գրոց։
Գր․ Տաթևացւոյ Մեկնութիւն Սաղմոսաց։
Քաղուածք ի Մեկնութենէն Կաթողիկևայց Սարդսի Շնորհալւոյ։
Յովհ․ Որոտնեցւոյ Հաւաքումն ի յառաջաբանս Պօղոսի։
Ի Մեկնութևնէ Առակացն Ներս․ Լամրրոնացւոյ։
Նախերգանք և վերջարանք քարոզից։


== Ծանոթագրություններ ==
Chess.com

Chess.com, ինտերնետային շախմատային համայնք, շախմատային սերվեր, սոցիալական ցանց, ըստ Alexa-ի համացանցում ամենահաճախ այցելվող շախմատային կայքը, ինչպես նաև այս կայքի սեփականատեր ընկերության անվանումը։


== Պատմություն ==
Chess.com կայքի դոմեյնը սկիզբ էր դրվել դեռևս 1995 թվականին Aficionado գործակալության կողմից, որը տեղակայված էր Բերքլիում, Կալիֆորնիա և զբաղվում էր «Chess Mentor» շախմատային ծրագրի վաճառքով։ 2005 թվականին ինտերնետային գործարար Էրիկ Ալեբեստը և իր գործընկեր Ջառոմ Սևերսոնը գնեցին դոմեյնի անվանումը և հավաքեցին ծրագրավորողների մի խումբ, ովքեր հիմք դրեցին շախմատային կայքի ստեղծմանը։ Կայքը գործի դրվեց 2007 թվականին։ Կայքը կարճ ժամանակում բավական մեծ տարածում ստացավ։ 2009 թվականին chess.com կայքը շրջանցեց նմանատիպ մի կայքի՝ իր հակառակորդին՝ chesspark.com կայքին։
2013 թվականի հոկտեմբերին chess.com-ը ձեռք բերեց Դանիայում հիմնված շախմատային լուրերի chessvibes.com կայքը։ Ըստ այդ կայքի chess.com կայքն ունի ավելի քան 11 միլիոն անդամներ, ավելի քանի մեկ տրիլիոն խաղացված օնլայն խաղեր և 100 միլիոն ստանդարտ խաղեր։
Chess.com կայքը անընդմեջ կազմակերպում է «մահացու մենամարտեր» հայտնի շախմատիստների միջև (5, 3 և 1 րոպեանոց + 1 վրկ)։ Մինչ այժմ եղել է ավելի քան 30 «մահացու մենամարտ», որոնց մեծ մասը խաղացվել է ճանաչված գրոսմայստերների կողմից, ինչպիսիք են Հիկարու Նակամուրան, Դմիտրի Անդրեյկինը, Ուեսլի Սոն, Ֆաբիանո Կարուանան և Յուդիթ Պոլգարը։


== Նկարագրություն ==
Chess.com կայքը աշխատում է որպես freemium մոդել՝ հիմնական գործիքները տրվում են անվճար, իսկ լրացուցիչ պարամետրերի համար պետք է գումար վճարել։
Այս կայքի այցելուները կարող են խաղալ ինչպես օնլայն արագ շախմատային խաղեր, այնպես էլ ստանդարտ ժամանակահատվածով խաղեր։ Խաղացողները կարող են նաև պայքարել շախմատային հզոր ծրագրերի դեմ։ Լրացուցիչ պարամետրեր ձեռք բերած խաղացողները կարող են մասնակցել խաղերի քննարկմանը, ուսումնասիրմանը, կարող են լուծել շախմատային բարդ խնդիրներ և գլուխկոտրուկներ, կարող են կարդալ տարբեր հոդվածներ, շախմատային լուրեր, ներբեռնել տարբեր շախմատային ծրագրեր։
Կազմակերպությունը նաև հրատարակում է բազմաթիվ հոդվածներ շախմատին վերաբերող թեմաների մասին։


== Chesskid.com ==
Chess.com-ը նաև գործարկում է 13 և ավելի փոքր տարիքի երեխաների համար chesskid.com շախմատային կայքը։ Chesskid.com կայքը սովորաբար անցկացնում է օնլայն մրցաշարեր, որոնք հաստատված են ԱՄՆ-ի շախմատի ֆեդերացիայի կողմից։


== Հետաքրքիր փաստեր ==
Կայքի սեփականատերերից մեկը՝ Ալբեստը, կարողանում է խաղալ շախմատ սիրողական մակարդակով։


== Ծանոթագրություններ ==


== Արտաքին հղումներ ==
http://www.chess.com/ Chess.com. պաշտոնական կայք
ChessKid.com
Chess.com կայքի վիճակագրություն Archived 2013-12-03 at the Wayback Machine.
Օյմեբուրջ

Օյմեբուրջ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կույբիշևո (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿույբիշևոԿույբիշևո (ուկրաիներեն՝ Куйбишеве, Ղրիմի թաթարերեն՝ Albat), քաղաքատիպ ավան Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Ալբատ։
2012 թվականի տվյալներով Կույբիշևո քաղաքատիպ ավանում բնակվում էր 2 391 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նազուկ

Անվան այլ կիրառումների համար տե՛ս՝ Նազուկ (այլ կիրառումներ)Նազուկ, ձմեռանոց Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Բայազետ քաղաքից 20 կմ հարավ-արևելք։


== Բնակչություն ==
1877-1878 թվականներին ուներ 4 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հագս (Մեծկերտի գավառ)

Անվան այլ կիրառումների համար տե՛ս՝ Հագս (այլ կիրառումներ)Հագս, գյուղ Արևմտյան Հայաստանում, Խարբերդի վիլայեթի Դերսիմի գավառի Մեծկերտի գավառակում։ Գտնվում էր Դաշտակ գյուղից հյուսիս՝ կիրճում։


== Բնակչություն ==


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կիզերկա

Կիզերկա (ռուս.՝ Кизерка), գետ Ռուսաստանում, հոսում է Ուրժումսկի շրջանում Կիրովի մարզում։ Գետաբերանը տեղակայված է Վյատկա գետի աջ ափին՝ 237 կմ հեռավորության վրա։ Գետի երկարությունը 29 կմ է, ավազանի տարածքը 170 կմ2։
Գետի ակունքը գտնվում է Մատվեևսկի անտառում, 23 կմ հարավ-արևելք Ուրժումա։ Վերին և միջին հոսանքում հոսում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100038378
Հիդրոլոգիական ուսումնասիրությունների կոդը - 111103837
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մայդան (գյուղ, Իսպասկի գյուղական խորհուրդ)

Անվան այլ կիրառումների համար տե՛ս՝ ՄայդանՄայդան (ուկրաիներեն՝ Майдан), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Մայդան գյուղում բնակվում էր 212 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրեսկովիցի

Տրեսկովիցի (ռուս.՝ Тресковицы), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 114 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1004) Բելոպոլսկա

(1004) Բելոպոլսկա (անգլ.՝ Belopolskya), աստերոիդ աստերոիդների գոտու արտաքին մասում։ Հայտնաբերվել է 1923 թվականի սեպտեմբերի 5-ին Սերգեյ Բելյավսկու կողմից Սիմեիզում։ Անվանվել է ռուս աստղագետ Արիստարխ Բելոպոլսկու պատվին։
Միջին հեռավորությունը Արեգակից կազմում է 3,407677 ա. մ., առավելագույնը մոտենում է 3,1121 ա. մ. հեռավորության վրա և հեռանում 3,7033 ա. մ.։ Արեգակի շուրջ մեկ ամբողջական պտույտ է կատարում 2297,66 երկրային օրվա ընթացքում, իր ուղեծրով շարժվելով միջինում 0,156681 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։
Բելոպոլսկա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը՝ փոքր է քան 0,3 և ուղեծրի թեքումը՝ փոքր քան 25°։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1004) Բելոպոլսկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անվերջ սյուն

Անվերջ սյուն (ռումիներեն՝ Coloana fără sfârşit կամ Coloana infinitului), ռումինացի քանդակագործ Կոնստանդին Բրանկուզիի քանդակների շարք, որի վրա նա աշխատել է 19 տարվա ընթացքում։ Ամենահայտնի Անվերջ սյունը գտնվում է ռումինական Տիրգու Ժիու քաղաքում։


== Քանդակաշար ==
Ուսումնասիրող Իոնել Ժյանուն կաղնուց Անվերջ սյան հինգ տարբերակ է ներկայացրել, մեկը՝ գիպսից և պողպատից, որը Բրանկուզին ստեղծել է 1918-1937 թվականներին։ Անվերջ սյունով Բրանկուզին կրկին անդրադարձել է ռումինական բանահյուսության «երկնային սյան» (ռումիներեն՝ columna cerului) մոտիվին, որը հանդիսանում է «Երկրի առանցք» (axis mundi) դիցաբանական թեմայի մասը, և որը տարածված է աշխարհի շատ ժողովուրդների մոտ։ Ռումինական ազգային արվեստում «երկնային սյունը» ներկայացված եղել է արխաիկ, մինչքրիստոնեական հավատալիքում, որն արագորեն քրիստոնեացվել է, ինչի մասին վկայում են սյան մասին հիշատակությունները սուրբծննդյան կոլինդաներում։
Բրանկուզին ընտրել է սյան ոչ թե ավանդական ձևը, որը նշանակում էր միայն երկնային հենարան, այլ ձև, որը կազմված էր կրկնվող շեղանկյունակերպ պատկերներից, ինչն ունի ծագման սիմվոլիկա։ Իոնել Ժյանուն ընդգծում է, որ շեղանկյունաձև մարմինները հիշեցնում են գեղջկական ճարտարապետության սյուների դեկորատիվ ոճը։ Բրանկուզին սյունն անվանել է Անվերջ, անվերջանալի, քանի որ ըստ ծրագրածի՝ այն ոչ թե պարզապես ուղղված է դեպի երկինք, այլ դեպի մարդկային աշխարհի անծայրածիր սահմաններ։ Այս նույն սահմաններն են ընկած նաև Բրանկուզիի «Թռչունը տարածության մեջ» քանդակաշարի հիմքում։


== Տիրգու Ժիուի սյուն ==
1934 թվականի վերջին Կոնստանդին Բրանկուզին ընդունել է Գորժ ժուդեցի Կանանց լիգայի առաջարկը՝ ստեղծել հուշարձան Ժիու գետի մոտ զոհված զինվորների համար, որոնք պաշտպանում էին քաղաքը գերմանական զորքերից 1916 թվականին։ Սկզբում Բրանկուզին ցանկացել է կառուցել միայն սյուն, սակայն հետո որոշել է ստեղծել քանդակների շարք՝ կազմված «Լռության սեղան», «Համբույրների դարպաս» և «Անվերջ սյուներ» հուշարձաններից։
Աշխատանքն ավարտվել է 1938 թվականի հոկտեմբերի 28-ին։ Սյան բարձրությունը կազմում է 29,33 մետր։ Այն բաղկացած է 17 թուջե շեղանկյունաձև մեծաղյուսներից։
Ըստ Բրանկուզիի ծրագրածի՝ այդ «Անվերջ սյունը» պետք է խորհրդանշեր մեռած զինվորների հոգիների երկինք բարձրանալը և միաժամանակ նեցուկ լիներ երկնակամարին։
1950-ական թվականներին կոմունիստական իշխանությունը Բրանկուզիի աշխատանքները համարել է բուրժուական ոգու արտահայտություն։ Նախատեսվել է քանդել այն, որն այդպես էլ չի իրականացվել։
1998-2000 թվականներին կատարվել են սյուների վերականգնման աշխատանքներ։


== Գրականություն ==
Ionel Jianou Brancusi. — Tudor Publishing, 1963.
Alexandra Parigoris Endless Column Restored // Sculpture. — Jan./Feb. 2002. — № 1.(անգլ.)


== Արտաքին հղումներ ==

[1], [2] Անվերջ սյան տարբերակներ
Visual Studio Code

Visual Studio Code-ը աղբյուրային կոդի խմբագրիչ է, մշակված Microsoft-ի կողմից Windows-ի, Linux-ի և macOS-ի համար։ Այն ներառում է վրիպազերծման, Git-ի համար նախատեսված կառավարների, GitHub-ի, շարահյուսության գունանշման, IntelliSense-ի, սնիփետների, և կոդի ռեֆակտորինգի աջակցություն։ Այն ունի հարմարեցման լայն հնարավորություններ, թույլատրելով օգտագործողներին փոխել ոճը, ստեղնաշարային կարճուղիները, նախընտրանքները, և տեղադրել կցորդներ հավելյալ ֆուկցիոնալության համար։ Աղբյուրային կոդը ազատ և բաց աղբյուրով է և թողարկված է MIT License-ի թույլտվության տակ։
Stack Overflow-ի 2019 թվականի մշակողների հարցմանը, Visual Studio Code-ը դասվեց ամենատարածված մշակման միջավայրային գործիք, 87,317 հարցվածների 50.7%-ը պնդում է, որ օգտագործել է այն։


== Պատմություն ==
Visual Studio Code-ը հայտարարվեց 2015 թվականի, ապրիլի 29-ին, Microsoft-ի կողմից 2015 Build կոնֆերանսում։ Նախադիտման հավաքումը թողարկվեց դրանից կարճ ժամանակ անց։
2015 թվականի նոյեմբերի 18-ին, Visual Studio Code-ը թողարկվեց MIT License-ի տակ և նրա աղբյուրային կոդը փակցվեց GitHub-ում։ Կցորդների աջակցությունը նույնպես հայտարարվեց։
2016 թվականի ապրիլի 14-ին, Visual Studio Code-ը ավարտեց հանրային նախադիտման փուլը և թողարկվեց վեբում։


== Ծանոթագրություններ ==
Լուն Վոժ (Վերին Օդեսայի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վերին Օդեսա գետի ձախ ափին 22 կմ հեռավորության վրա։ Գետի երկարությունը կազմում է 37 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075885
Կոդը ըստ հիդրոլոգիական հետազոտության (ՌԴ) — 103007588
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սյունիքի մարզի Սիսիանի տարածաշրջանի ամրոցների ցանկ

Ստորև ներկայացվում է Սիսիան համայնքի ամրոցների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Սիսիան համայնքի հոգևոր կենտրոնների ցանկ


== Ծանոթագրություններ ==
Գիլս դե Սեդանյա

Գիլս դե Սեդանյա (կատ. Guils de Cerdanya), մունիցիպալիտետ Իսպանիայում։ Համալրում է Ժիրոնա պրովինցիան և մտնում Կատալոնիա Ինքանավար մարզի կազմի մեջ։ Մունիցիպալիտետը մտնում է Բաշա Սերդանիա շրջանի կազմում։ Կազմած տարածքը՝ 22 քառ. կիլոմետր է, իսկ բնակչությունը 519 մարդ (2010 թվականի տվյալներ)։


== Բնակչություն ==


== Ծանոթագրություններ ==


== Արտաքին հղումներ ==
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Անտոֆագաստա (տարածաշրջան)

Անվան այլ կիրառումների համար տե՛ս՝ Անտոֆագաստա (այլ կիրառումներ)Անտոֆագաստա (իսպ.՝ Región de Antofagasta), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Անտաֆագաստա քաղաքը։ Տարածաշրջանը ղեկավարում է նախագահի կողմից նշանակված ինտենդանտը։


== Աշխարհագրությունը և բնակչություն ==
Չիլիի Ազգային վիճակագրական ծառայության 2006 թվականին կատարված մարդահամարի տվյալներով տարածաշրջանում բնակվում է 547 933 մարդ, բնակչության խտությունը կազմում է 4, 35 մարդ/կմ²։
Անտոֆագաստա տարածաշրջանի տարածքի ընդհանուր մակերեսը կազմում է 126 049, 1 կմ²։


== Վարչական բաժանում ==
Անտոֆագաստան ներառում է 3 նահանգ, 7 համայնք։


== Ծանոթագրություններ ==


== Տես նաև ==
Չիլիի վարչական բաժանում


== Արտաքին հղումներ ==
Անտոֆագաստա տարածաշրջանի պաշտոնական կայքը (իսպ.)
Թեթրիկվա

Թեթրիկվա, լեռնագագաթ Հայկական լեռնաշխարհում, Շավշեթի լեռնաշղթայում, Սուրեվան գյուղից մոտ 12 կմ արևմուտք։


== Ծանոթագրություններ ==
(34) Սիրսե

(34) Սիրսե (անգլ.՝ Circe), աստերոիդ աստերոիդների հիմնական գոտում։ Հայտնաբերվել է 1855 թվականի ապրիլի 6-ին Ժան Շակորնակի կողմից Փարիզում։
Միջին հեռավորությունը Արեգակից կազմում է 2,688045 ա. մ., առավելագույնը մոտենում է 2,4064 ա. մ. հեռավորության վրա և հեռանում 2,9697 ա. մ., իսկ Երկրի ուղեծրին Սիրսե աստերոիդը նվազագույնը մոտենում է 1,4196 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1609,73 երկրային օրվա ընթացքում, իր ուղեծրով շարժվելով միջինում 0,22364 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,5° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Սիրսե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիցցա

Անվան այլ կիրառումների համար տե՛ս՝ Պիցցա (այլ կիրառումներ)Պիցցա (իտալերեն՝ pizza), իտալական խոհանոցի այցեքարտային սննդատեսակ, որն իրենից ներկայացնում է շրջանաձև հաց՝ ծածկված պոմիդորի սոուսով (դասական տարբերակ), պանրով (սովորաբար՝ մոցարելա) և/կամ այլ բաղադրիչներով։ Համարվում է աշխարհի հայտնիագույն ուտեստներից մեկը։
Պիցցայի հայրենիքը համարվում է իտալական Նեապոլ քաղաքը որտեղ Իտալիայի թագուհի Մարգարիտայի այցի ժամանակ նրան հյուրասիրել էին վերին մասում տարբեր սննդատեսակներով հարուստ տափակ հաց։ Սովորաբար պիցցայի վրա ընդգծվել է Իտալիայի դրոշի գույները՝ կարմիր (տոմատ), սպիտակ (մոցցառելա պանիր) և կանաչ (ռեհան)։
Պիցցայի պատրաստմամբ և վաճառքով զբաղվող հաստատությունները կոչվում են պիցցերիաներ։


== Արտաքին հղումներ ==
Պատրաստենք միասին. պիցա
Բաղադրատոմս
Մարկո Ամելիա

Մարկո Ամելիա (իտալերեն՝ Marco Amelia, ապրիլի 2, 1982(1982-04-02), Ֆրասկատի, Հռոմ, Լացիո, Իտալիա), իտալացի պրոֆեսիոնալ ֆուտբոլիստ, դարպասապահ, ներկայումս հանդես է գալիս իտալական Պերուջա ակումբում։


== Ակումբային կարիերա ==
Մարկոն «Ռոմայի» սան է։ 2001 թվականին վարձավճարով տեղափոխվել է «Լիվորնո», բայց նրա տրանսֆերային իրավունքները արագ գնվեցին։ 2003- 2004 թվականների մրցաշրջանում նա վարձավճարով տրվեց «Լեչչե» ակումբին, հետո «Պարմային», որտեղ զույգ էր կազմում Սեբաստիան Ֆրեի հետ։ 2006 թվականի նոյեմբերի 2-ին ՈՒԵՖԱ գավաթի շրջանակներում կայացած սերբիական «Պարտիզանի» դեմ խաղում նա գոլ խփեց և դարձավ առաջին իտալացի դարպասապահը, ով եվրոգավաթում աչքի է ընկել գոլով։
2007 թվականի փետրվարին Մարկոն հայտարարեց, որ պայմանագիր է կնքելու մոսկովյան «Սպարտակի» հետ Սակայն տրասնֆերը այդպես էլ չիրականացավ։ 2008 թվականի ամռանը Ամելիան 6 միլիոն եվրոյով տեղափոխվեց «Պալերմո» և ակումբում խաղաց 1 մրցաշրջան՝ Սերիա Ա-ում մասնակցելով 34 խաղի։
2009 թվականի ամռանը «Պալերմոն» և «Ջենոան» դարպասապահներով փոխանակվեցին, այդպիսով Ամելիան տեղափոխվեց «Ջենոա», իսկ «Պալերմոն» ստացավ Ռուբենս Ֆերնանդոյին։
2010 թվականի հունիսի 23-ին Ամելիան դարձավ «Միլանի» ֆուտբոլիստ։
2015 թվականի հոկտեմբերի 8-ին ազատ գործակալի կարգավիճակով մրցաշրջանի վերջում տեղափոխվեց «Չելսի»։


== Միջազգային կարիերա ==
Մարկոն ստացավ առաջին համարը և օգնեց Իտալիայի հավաքականին հաղթել 2004 թվականի Եվրոպայի առաջնությանը։ Այդ տարի Ամելիան հավաքականի հետ Օլիմպիական խաղերում բրոնզե մեդալակիր դարձավ։ Հիմնական կազմում նորամուտը նշեց Կոտ դ'Իվուարի հավաքականի դեմ խաղում, որտեղ Ամելիան փոխարինեց Քրիստիան Աբբիատիին։ Փոխարինողների թվում էր նաև Բուֆֆոնը, ով մասնակցել է և օգնել է թիմին՝ հաղթելու 2006 և 2008 թվականներիի աշխարհի առաջնությանը։


== Խաղերի վիճակագրություն ==


=== Ակումբային վիճակագրություն ===
9 -ի դրությամբ


=== Միջազգային վիճակագրություն ===
ավարտել է կարիերան -ի դրությամբ


=== Խաղերը և բաց թողած գոլերը հավաքականում ===
Ավարտել է կարիերան-ի դրությամբԸնդհանուր. 9 խաղ/ 8 բաց թողած գոլ; 5 հաղթանակ, 3 ոչ ոքի, 1 պարտություն.


== Նվաճումներ ==
 Լիվորնո

Սերիա C1-ի չեմպիոն (1) - 2001-02
Ընդհանուր։ 1 գավաթ Միլան

Սերիա Ա-ի չեմպիոն (1) - 2010-11
Իտալիայի Սուպերգավաթի հաղթող - 2011
Ընդհանուր։ 2 գավաթ Իտալիայի հավաքական

Եվրոպայի մինչև 21 տարեկանների չեմպիոն (1) - 2004
Աշխարհի չեմպիոն (1) - 2006
Ընդհանուր։ 2 գավաթ


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
http://www.chelsea-fc.ru/news/latest/20151008-1930.html Archived 2016-03-04 at the Wayback Machine. Ֆուտբոլիստի էջը Chelsea-fc.ru կայքում (ռուս.)
http://www.chelseafc.com/news/latest-news/2015/10/amelia-signing-completed.html Ֆուտբոլիստի էջը Chelseafc.com կայքում (անգլ.)
http://www.fifa.com/fifa-tournaments/players-coaches/people=210179/ Archived 2016-03-06 at the Wayback Machine. Ֆուտբոլիստի էջը Fifa.com կայքում (անգլ.)
http://www.worldfootball.net/player_summary/marco-amelia/ Ֆուտբոլիստի էջը Worldfootball.net կայքում (անգլ.)
http://www.football-lineups.com/footballer/1341/ Ֆուտբոլիստի էջը Football-lineups.com կայքում (անգլ.)
http://www.national-football-teams.com/player/12896/Marco_Amelia.html Ֆուտբոլիստի էջը National-football-teams.com կայքում (անգլ.)
Զաղիձոր Վերին

Զաղիձոր Վերին, ձմեռանոց ՀՀ Ալավերդու շրջանում։ 1926 թվականի տվյալներով՝ ուներ 25 հայ բնակիչ։ Հետագայում լքվել է։


== Ծանոթագրություններ ==
Ֆլասան

Ֆլասան (ֆր.՝ Flassan), համայնք Ֆրանսիայի Վոքլյուզ դեպարտամենտում, Պրովանս Ալպեր Լազուր ափ: Պատկանում է Մորմուարոն կանտոնին: Տեղացիներին անվանում են Flassanais։


== Աշխարհագրական դիրք ==
Ֆլասանը գտնվում է Ավինյոնից 38 կմ հյուսիս-արևելք: Հարևան համայնքներն են Վիլ-սյուր-Օզոնը՝ հարավում, Մորմուարոն՝ հարավ-արևմուտքում, Բեդուանը՝ հյուսիս-արևմուտքում:


== Հիդրոգրաֆիա ==
Համայնքը տեղակայված է Օզոն գետի վրա, Վանտու լեռան ստորոտին։


== Ժողովրդագրություն ==
Համայնքի բնակչությունը 2010 թվականին կազմել է 412 մարդ:


== Տեսարժան վայրեր ==
Ռոմանական ոճով կառուցված եկեղեցի (13-րդ դար)
Նոտր-Դամ եկեղեցի (14-րդ դար)
Վոբոնն ամրոց (18-րդ դար)


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ
Գոլովկովսկոե

Գոլովկովսկոե (ուկրաիներեն՝ Головківське), գյուղ Ուկրաինայի Կիրովոգրադի մարզի Ալեքսանդրիայի քաղաքային խորհուրդում։
2001 թվականի տվյալներով Գոլովկովսկոե գյուղում բնակվում էր 79 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նաիրա Հակոբյան

Նաիրա Սուրենի Հակոբյան (1932, Ստեփանակերտ, Ադրբեջանական ԽՍՀ, ԱԽՖՍՀ, ԽՍՀՄ), հայ նկարիչ։


== Կենսագրություն ==
1952 թվականին ավարտել է Մոսկվայի միջնակարգ գեղարվեստական դպրոցը, 1958 թվականին Սուրիկովի անվան գեղարվեստի ինստիտուտը։ 1957 թվականից մասնակցել է ցուցահանդեսների։ Բնանկարների ու նատյուրմորտների հեղինակ է՝ «Հայաստանի քարերը», «Ճանապարհհ դեպի Սաղմոսավանք», «Կժեր»։


== Ծանոթագրություններ ==
Շառլ Ֆրանսուա Դյումուրիե

Շառլ Ֆրանսուա դյու Պերիե Դյումուրիե (ֆր.՝ Charles-François du Périer Dumouriez, հունվարի 26, 1739(1739-01-26), Կամբրե - մարտի 14, 1823(1823-03-14)[…], Turville, Բակինհեմփշիր, կոմսություն, Բաքինհեմշիր, Անգլիա, Մեծ Բրիտանիայի և Իռլանդիայի միացյալ թագավորություն), ֆրանսիացի գեներալ և քաղաքական գործիչ։ 1792 թվականի մարտից՝ արտաքին գործերի նախարար, հունիսից՝ ռազմական նախարար։ 1792 թվականի օգոստոսին նշանակվել է բանակի հրամանատար և աշնանը ետ մղել ավստրոպրուսական կոալիցիայի զորքերի հարձակումը։
1793 թվականի մարտին, Ներվինդենի մոտ պարտություն կրելուց հետո, գաղտնի բանակցել է ավստրիացիների հետ՝ Կոնվենտը ցրելու և միապետությունը վերականգնելու նպատակով Փարիզի վրա համատեղ արշավանք ձեռնարկելու շուրջը։ Ծրագրերի ձախողման հետևանքով Դյումուրիեն 1793 թվականի ապրիլին անցել է Ավստրիա։ 1804 թվականին բնակվել է Մեծ Բրիտանիայում։


== Ծանոթագրություններ ==
Ժողովածու (1828)

Ժողովածու (1828), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1828 թվի տակ։ Ձեռագիրը գրվել է 17-րդ դարում Մարգ(ա)ր երեց գրիչի կողմից։ Գրված է թղթիի վրա, որը ունի 20.1×16 չափս։ Ձեռագիրը կազմված է 295 թերթից։ Գրված է միասյուն բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտալ դրոշմազարդ։ Հիշատակարան գրչի՝ 292բ, հետագայի՝ աստառ Ա (1779 թվական)։


== Բովանդակություն ==
Սիմ. Ջուղայեցւոյ Մեկնութիւն Պրոկղի. Վասն անձին մարդոյ, Յաղագս նշանակութեանց բառից տրամաբանականաց։
Նիմեսիոսի Յաղագս բնութեան մարդոյ։
Գր. Նիւսացւոյ Տհսութիւն ի մարդոյն կազմութիւն (թրգմ. Ստ, Սիւնեցի)։


== Ծանոթագրություններ ==
Հակոբ Ասատուրյան

Հակոբ Հովհաննեսի Ասատուրյան (մարտի 3, 1903(1903-03-03), Չոմախլու, Դևելի, Կայսերիի մարզ, Թուրքիա - օգոստոսի 11, 2003(2003-08-11), Նյու Ջերսի, ԱՄՆ), հայ բանաստեղծ, արձակագիր, երաժշտագետ։


== Կենսագրություն ==
Հակոբ Ասատուրյանը ծնվել է Կեսարիայի գավառի Չոմախլու գյուղում։ 1915 թվականին, չավարտած Խրիմյան վարժարանը, ընտանիքի հետ բռնում է տարագրության ճանապարհը, որի ընթացքում սովից ու տանջահարությունից մահանում են մայրը ու երկու քույրերը։ 1918 թվականին հանգրվանում է Երուսաղեմի ժառանգավորաց վարժարանում, որը վերածվել էր որբանոցի։ 1920 թվականին հաստատվում է ԱՄՆ-ում։ 1928 թվականին հետևել է Կոլումբիայի համալսարանի գիշերային դասընթացներին։ ԱՄՆ-ում գտնվելու առաջին տարիներից հանդես է եկել նաև որպես երգիչ՝ կատարելով Կոմիտասի, Ռոմանոս Մելիքյանի, Բարսեղ Կանաչյանի, Ալան Հովհաննեսի մշակած ժողովրդական ստեղծագործությունները, որոնք 1947 թվականին, Նյու Յորքում լույս են տեսել ձայնապնակներով՝ «Հայ երգ» վերտառությամբ։


== Ստեղծագործական գործունեություն ==
Ասատուրյանի առաջին բանաստեղծությունները լույս են տեսել 1923 թվականին, «Հայաստանի կոչնակ» շաբաթաթերթում՝ Յ. Յ. Ա. ստորագրությամբ։ Ասատուրյանը տպագրվել է Մաժակցի գրական կեղծանունով։ 1936 թվականից հանդես է եկել «Նոր գիր» գրական հանդեսում, տպագրել արձակ և չափածո ստեղծագործություններ, գրական-քննադատական տեսություններ։ Հակոբ Ասատուրյանի «Անդաստան» (1946) բանաստեղծությունների գիրքն արտացոլում է հայրենի հողից կտրված հայի տվայտանքը։ Նրա «Հովակիմի թոռները» (1965), «Հովակիմի թոռնորդիները» (1982), «Տօ, լա՜ճ տնաւեր» (1986) վեպերը սփյուռքահայ արձակի նվաճումներից են։
Հակոբ Ասատուրյանը գրել է նաև «Կոմիտաս վարդապետ եւ հայ երգը» (1962) աշխատությունը, Հայաստանի կյանքն ու մշակույթը ներկայացնող երկեր («Քարի եւ հողի պատմութիւն», 1969, «Պարոյր Սեւակի հետ», 1971)։ 1990 թվականին Լոս Անջելեսում հրատարակել է «Ո՞ւր, Վահրամ» ժողովածուն։


== Պարգևներ ==
«Սուրբ Սահակ-Սուրբ Մեսրոպ» շքանշան, 1983


== Երկեր ==
Հարիւրամեակ, հանդիպումներ, յուշեր, Նյու Յորք, 1978։


== Գրականություն ==
Թամրազյան Հ., Հակոբ Ասատուրյան։ Կյանքը եւ գործը, Ե., 1993։
Հարյուրամյակ, Նյու Յորք, 1978։


== Ծանոթագրություններ ==
Զայցևկա (գյուղ, Վալկիի շրջան)

Անվան այլ կիրառումների համար տե՛ս՝ Զայցևկա (այլ կիրառումներ)Զայցևկա (ուկրաիներեն՝ Зайцівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1804 թվականին։
2001 թվականի տվյալներով Զայցևկա գյուղում բնակվում էր 10 մարդ։ Բնակավայրը զբաղեցնում է 1,96 կմ² տարածք։ Բնակչության խտությունը կազմում էր 5100 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյուրիկե Բ

Կյուրիկե Բ (ծն. թ. անհտ.— մոտ 1089), Տաշիր-Ձորագետի թագավոր՝ 1048 թվականից։ Սելջուկների դեմ միասնական ճակատ կազմելու փոխադարձ ակնկալությամբ վայելել է Բյուզանդական կայսրության հովանավորությունը և ստացել դրամ հատելու իրավունք։ Սակայն, երբ 1064 թվականին սելջուկները մտել են Գուգարք ու Վրաստան, Կյուրիկե Ա-ն ստիպված հպատակվել է սուլթան Ալփասլանին, դրանով պահպանել իր իշխանությունը և երկիրը փրկել ավերումից։ 1065 թվականին նստավայր է դարձել Լոռին։ Եռանդորեն մասնակցել է Հայաստանի ներքին կյանքի կարևոր իրադարձություններին։ Հայոց կաթողիկոսությունն Անիում վերահաստատելու հույսով 1081 թվականին օժանդակել է Շիրակի եպիսկոպոս Բարսեղ Ա Անեցուն՝ Հաղպատում օծվելու աթոռակից կաթողիկոս։ Մեծ ջանքեր է գործադրել պահպանելու իր երկրի՝ Կյուրիկյան թագավորության կիսանկախ գոյությունը։ Այդ նպատակով 1088 թվականին մեկնել է Խորասան և լավ ընդունելություն գտել Մելիքշահից։ Այնուամենայնիվ, թագավորությունը ենթարկվել է սելջուկների հարձակումներին, որոնք ի վերջո հանգեցրին նրա անկմանը։
Կաբսա

Կաբսա (արաբ․՝ كبسة‎‎كبسة‎ kabsah), բրնձով և մսով պատրաստվող ուտեստ։ Այս ուտեստն ի հայտ է եկել Սաուդյան Արաբիայում, որտեղ համարվում է ազգային ուտեստ։ Չնայած այն հանգամանքին, որ կաբսան համարվում է Սաուդյան Արաբիայի բնիկների ուտեստը, այն հաճախ պատրաստում են նաև այնպիսի պետություններում, ինչպիսիք են՝ Եմենը, Պաղեստինը, Հորդանանը, Քաթարը, Օմանը, Արաբական Միացյալ Էմիրությունները, Բահրեյնը, Իրաքը և Քուվեյթը։ Պարսից ծոցի պետությունների մեծ մասում ուտեստը հայտնի է որպես մակբուս (makbūs) (արաբ․՝ مكبوس‎‎مكبوس‎):


== Բաղադրիչներ ==
Կաբսա ուտեստը սովորաբար պատրաստվում է երկար հատիկավոր բրնձից, այնպիսին, ինչպիսին բասմաթի տեսակն է (երկար հատիկավոր բրնձի բուրումնավետ տարատեսակ է), մսից, բանջարեղենից և համեմունքների խառնուրդից։ Գոյություն ունեն կաբսա ուտեստի բազմաթիվ տեսակներ, որոնցից յուրաքանչյուրն ունի իր առանձնահատկությունները։ Ուտեստի համար վաճառվում են հատուկ պատրաստված համեմունքային խառնուրդներ։ Դրանք ունեն տարբեր ֆիրմային անվանումներ։ Պատրաստի խառնուրդները խոհարարներին թույլ են տալիս կրճատելու ուտեստի պատրաստման ժամանակը, սակայն պատրաստված ուտեստի համը կարող է տարբերվել ավանդականից։ Ուտեստին նշանակալի համ են հաղորդում օգտագործվող համեմունքները։ Դրանց թվին են պատկանում՝ սև պղպեղը, մեխակը, հիլը, շաֆրանը, դարչինը, չորացրած լայմը, դափնու տերևը և մշկընկույզը.

Ուտեստի հիմնական բաղադրիչը միսն է։ Օգտագործվում է հավի, այծի, ոչխարի, ուղտի, տավարի, ձկան և ծովախեցգետնի միս։ Հավի մսով  machbūs պատրաստելու համար անհրաժեշտ է մեկ ամբողջական հավ։ Համեմունքները, բրինձը և միսը կարող են ունենալ այնպիսի հավելումներ, ինչպիսիք են՝ նուշը, մայրի ծառի ընկույզները, գետնընկույզը, սոխը և չամիչը։ Ուտեստը մատուցվում է տաք վիճակում, տոմատի սոուսի հետ միասին։


== Պատրաստման տեխնոլոգիա ==
Կաբսայի համար նախատեսված միսը կարելի է տարբեր կերպ պատրաստել։ Մսի մենամեծ տարածում ունեցող եղանակը մանդին է։ Այս հնագույն տեխնոլոգիան սկիզբ է առել Եմենում. այս դեպքում հողի մեջ փորված խորը փոսի մեջ տապակվում էր միսը։ Պատրաստման մեկ այլ եղանակ է մասբին (mathbi), երբ միսը պատրաստվում է հարթ քարերի վրա՝ գրիլի նման։ Երրորդ մեթոդը madghūt-ն է, որը ենթադրում է մսի պատրաստումը թավայի կամ կաթսայի մեջ։
Մինչ ուտեստի պատրաստումը՝ կաթսայի մեջ լցվում է ձիթայուղ և կարագ, ավելացվում է մեխակ, դարչին և սև հիլ։ Այդ ամենը տապակվում է մի քանի վայրկյան։ Այնուհետև հավի միսը շոգեխաշվում է 5-6 րոպե։ Ուտեստին ավելացնում են սոխ, սխտոր, տոմատի մածուկ, գազար։ Այդ ամենը տապակվում է մի քանի րոպե։ Հետո ավելացվում է բրինձ, հավի արգանակ, սև աղացած պղպեղ, չամիչ։ Ամբողջը եփվում է մինչ բրնձի պատրաստ լինելը։
Ուտեստը սովորաբար ուտում են ձեռքով, մեծ ճաշամանից։


== Ծանոթագրություններ ==


== Արտաքին հղումներ ==
Կաբսա Archived 2019-01-18 at the Wayback Machine.
Կաբսա (Kabsa Bil Lahim)
Գրևենա

Գրևենա (հուն․՝ Γρεβενά), քաղաք Հունաստանում։ Գտնվում է ծովի մակարդակից 531 մետր բարձրության վրա, Ալյակմոն գետի աջ ափին՝ Աթենքից 307 կիլոմետր դեպի հյուսիս-արևմուտք, Սալոնիկից 142 կիլոմետր դեպի հարավ-արևմուտք և Կոզանիից 39 կիլոմետր դեպի հարավ-արևմուտք։ Գրևենան Հունաստանի համանուն համայնքի վարչական կենտրոնն է և Հարավային Մակեդոնիայի համանուն տարածքային միավորը։ Բնակչությունը կազմում է 13 137 մարդ 2011 թվականի մարդահամարի տվյալներով։   
2007 թվականին քաղաքին շնորհվել է «սնկերի քաղաք» («πόλη των Μανιταριών») տիտղոսը։  
Քաղաքի արևելյան ծայրով անցնում է «15 ազգային ճանապարհը»։ Քաղաքից արևելք և հարավ անցնում է «Էգնատիա» 2 ավտոուղին, որը E90 եվրոպական երթուղու մի մասն է։    


== Գրևենա համայնք ==
Գրևենայի համայնքը ներառում է երեք բնակավայր։ Բնակչությունը կազմում է 13 374 բնակիչ 2011 թվականի մարդահամարի տվյալներով։ Տարածքը` 56,838 կիլոմետր2: 


== Բնակչություն ==


== Ծանոթագրություններ ==
Միլսկայա Ռասսոխա

Միլսկայա Ռասսոխա (ռուս.՝ Мыльская Рассоха), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Միլա գետի աջ ափին՝ 153 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079653
Կոդը ըստ հիդրոլոգիական հետազոտության (ՌԴ) — 103007965
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կլեր Բոուեն

Կլեր Բոուեն (անգլ.՝ Clare Bowen, մայիսի 12, 1984(1984-05-12), South Coast, Նոր Հարավային Ուելս, Ավստրալիա), ավստրալիացի դերասանուհի և երգչուհի, հայտնի է ABC-ի «Նեշվիլլ» հեռուստասերիալում Սքարլեթ Օ’Քոնորի դերով։ 


== Կյանք և գործունեություն ==
Կլեր Մարի Բոուենը ծնվել է Ավստրալիայում, Նոր Հարավային Ուելսում, 1984 թվականի մայիսի 12-ին։ Սովորել է Վուլլոնգոնգի համալսարանում, որն ավարտել է 2009 թվականին արվեստի բակալավրի աստիճանով։ Նույն թվականին խաղացել է գլխավոր կանացի դերը «Կոմբինացիա» ավստրալիական ֆիլմում։ Հաջորդ տարի նա հայտնվեց «Տուն և դեպի ճանապարհ» ավստրալիական սերիալում, այնուհետև՝ «Կլինիկա» ֆիլմում։ Նա ստացավ գլխավոր դեր «Գարնանային զարթոնք» բրոդվեյյան մյուզիքլի ավստրալիական տարբերակում։
2012 թվականի սկզբին Բոուենը ստացավ երգչուհի Սքարլեթ Օ’Քոնորի դերը ամերիկյան «Նեշվիլլ» հեռուստասերիալում։ 2012 թվականի օգոստոսին The Huffington Post-ը դերասանուհուն ներառեց ամենահետաքրքիր հեռուստաաստղերի ցանկի մեջ։


== Ֆիլմագրություն ==


=== Հեռուստատեսություն ===


=== Ֆիլմեր ===


== Սկավառակագրություն ==


=== Ալբոմներ ===


== Ծանոթագրություններ ==


== Արտաքին հղումներ ==
Կլեր Բոուեն Internet Movie Database կայքում
Էրիխ Քոզյոլ

Էրիխ Քոզյոլ (գերմ.՝ Erich Kosiol, փետրվարի 18, 1899(1899-02-18), Քյոլն, Հռենոսի պրովինցիա, Պրուսիայի թագավորություն, Գերմանական կայսրություն - սեպտեմբերի 7, 1990(1990-09-07), Զալցբուրգ, Ավստրիա), գերմանացի տնտեսագետ։


== Կենսագրություն ==
Տնտեսական գիտությունների դոկտոր էր, Կյոլնի, Նյուրնբերգի և Բրեսլաուի համալսարանների պրոֆեսոր։ 1948 թվականից դասախոսել է Բեռլինի Ազատ համալսարանում։ Գիտական հետաքրքրությունների առարկաները եղել են ձեռնարկության կազմակերպումը և հաշվապահությունը։ Ճանաչում ու համբավ է ձեռք բերել հաշվեկշռման և հաշվառման ասպարեզում վճարային ծախսերի վերաբերյալ աշխատությունների շնորհիվ։


== Երկեր ==
Theorie der Lohnstruktur. 1928
Finanzmathematik. 1938
Betriebsbuchhaltung und Kontenrahmen. 1940
Kalkulatorische Buchhaltung. 1950
Warenkalkulation in Handel und Industrie. 1953
Leistungsgerechte Entlohnung. 1962
Kostenrechnung. 1964
Die Unternehmung als wirtschaftliches Aktionszentrum. 1966
Bausteine der Betriebswirtschaftslehre, 2 Bände. 1973
Organisation der Unternehmung. 2. Auflage 1976
Kosten- und Leistungsrechnung. 1979


== Ծանոթագրություններ ==
Շնորհիկ Շահինյան

Շնորհիկ Շահինյան (օգոստոսի 23, 1952(1952-08-23)), հայ արձակագիր, լրագրող։ Հայաստանի գրողների միության անդամ (2007)։
Բանաստեղծ, թարգմանիչ Արա Արթյանի կինն է։


== Կենսագրություն ==
Շնորհիկ Շահինյանը ծնվել է 1952 թվականի օգոստոսի 23-ին, Կամո գյուղում (այժմ՝ Հայաստանի Կոտայքի մարզում)։ Ավարտել է Երևանի Ա. Բակունցի անվան մանկավարժական ուսումնարանը, 1974 թվականին՝ Երևանի պետական համալսարանի բանասիրական ֆակուլտետի երեկոյան բաժինը։ «Հայորդիք» գրական-գեղարվեստական ամսագրի խմբագիրն է։ Թարգմանվել է անգլերեն, ռուսերեն, վրացերեն։ 2007 թվականից Հայաստանի գրողների միության անդամ է։ Հրատարակվել են Շնորհիկ Շահինյանի «Զարմը» (2007), «Սրսուռ ձյուն Սանդո մամի համար» (2011, մանկապատանեկան պատմվածքների ժողովածու) գրքերը։


== Մրցանակներ ==
Մկրտիչ Արմենի անվան գրական մրցանակ, 1993
Հովհաննես Թումանյանի տուն-թանգարանի Համահայկական բարբառագիտության, հեքիաթասացության փառատոնի 2-րդ՝ «Արծաթե քսակ» մրցանակ, 2008, 2010 թվականին՝ նույն փառատոնի առաջին մրցանակ


== Ծանոթագրություններ ==
Իստոչնո Սարաևո

Իստոչնո Սարաևո (Արևելյան Սարաևո, սերբ.՝ Источно Сарајево / Istočno Sarajevo, բոս․՝ Istočno Sarajevo,  խորվ.՝ Istočno Sarajevo), համայնք (քաղաք, Գրադ Իստոչնո Սարաևո) Բոսնիա և Հերցեգովինայի Սերբական Հանրապետություն վարչական կազմավորումում։


== Աշխարհագրություն ==
Քաղաքի կազմում որպես համայնք մտնում են վեց ներքաղաքային համայնք.

Իստոչնի Ստարի Գրադ) (Istočni Stari Grad, Իստոչնի Ստարի Գրադ)
Իստոչնո Նովո Սարաևո կամ Լուկավիցա (Istočno Novo Sarajevo, Իստոչնո Նովո Սարաևո)
Իստոչնա Իլիջա(Istočna Ilidža, Իստոչնա Իլիջա)
Տրնովո (Trnovo)
Պալե (Pale)
Սոկոլաց (Sokolac)


== Բնակչություն ==
Իստոչնո Սարաևոյի գրադի բնակչությունը, ըստ 2013 թվականի մարդահամարի տվյլաների, կազմում է 64 966 մարդ, ներառյալ նաև ներքաղաքային համայնքները։
Իստոչնո Սարաևոն՝ որպես քաղաք, ներառում է Սարաևո Իլիջայի մասը (սերբ.՝ Сарајево Дио-Илиџа, Իստոչնո Իլիջա քաղաքային համայնքից), Սարաևո Նովի Գրադի մասը (սերբ.՝ Сарајево Дио- Сарајево Нови Град, Իստոչնո Իլիջա քաղաքային համայնքից), Սարաևո Ստարի Գրաի մասը (սերբ.՝ Сарајево Дио- Дио Старог Града, Իստոչնի Ստարի Գրադ քաղաքային համայնքից), Սարաևո Նովո Սարաևոյի մասը (սերբ.՝ Сарајево- Дио Новог Сарајева, Իստոչնո Նովո Սարաևո քաղաքային համայնքից)։ Միայն քաղաքի բնակչությունը, ըստ 2013 թվականի մարդահամարի տվյալների, կազմում է 14 364 մարդ։


== Պատմություն ==
Բոսնիական պատերազմի ժամանակ՝ 1992-1995 թվականներին, քաղաքի տարածքում տեղակայված է սերբական կառավարություն։
Ավելի վաղ քաղաքը հայտնի է եղել որպես Սերբական Սարաևո (Српско Сарајево), բայց 2004 թվականի անավանափոխվել է Բոսնիա և Հերցեգովինայի սահմանադրական դատարանի որոշմամբ։
2014 թվականի հունիսին՝ Սարաևոյի սպանության հարյուրամյակից առաջ, Իստոչնո Սարաևոյում տեղադրվել է Գավրիլո Պրինցիպի հուշարձանըը։


== Կրթություն ==
1992 թվականից գործում է Իստոչնո-Սարաևոյի համալսարանը։


== Ծանոթագրություններ ==


== Գրականություն ==
Градови и општине Републике Српске. — Бања Лука: Републички завод за статистику, 2017. — 267 с.
Կալաբրիտո

Կալաբրիտո (իտալերեն՝ Calabritto), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 2869 մարդ (2008), բնակչության խտությունը կազմում է 56 մարդ/կմ²։ Զբաղեցնում է 51 կմ² մակերես։ Փոստային ինդեքս՝ 83040, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
http://www.comunecalabritto.it/ Archived 2009-02-25 at the Wayback Machine.


== Ծանոթագրություններ ==
Մատինյան (այլ կիրառումներ)

Մատինյան, կարող է վերաբերել

Լևոն Մատինյան, հայազգի խորհրդային նյարդաֆիզիոլոգ (1923)։
Սերգեյ Մատինյան, հայազգի խորհրդային ֆիզիկոս (1931)։
Ալեքսանդր Մատինյան(ց), հայազգի պետական, հասարակական գործիչ, բարեգործ, Թիֆլիսի քաղաքագլուխ։
City of Stars

City of Stars (Աստղերի քաղաք), երգ Լա-Լա Լենդ ֆիլմից, Ռայան Գոսլինգի և Էմմա Սթոունի կատարմամբ։ Երգը ստացել Է "Օսկար", "Ոսկե գլոբուս" և Critics' Choice Movie Awards մրցանակները։ Երաժշտության հեղինակն է կոմպոզիտոր Ջասթին Գուրվիցը իսկ տեքստի հեղինակներն էն Բենջ Պասեքն ու Ջասթին Պոլը։


== Նկարագրություն ==
Ֆիլմում պարելով նավամատույցում երգը կատարում է Ռայան Գոսլինգի հերոսը ՝ Սեբաստյանը։ Այնուհետև Ֆիլմում նա երգում է այն Էմմա Սթոունի հերոսուհի ՝ Միիա Դոլանի հետ։ "Կոմերսանտ" թերթի երաժշտական մեկնաբան Բորիս Բարաբանովի կարծիքով, "City of Stars"-ը դա այն այն երգն է, որը մնում է հիշողության մեջ, և որը իրական մարդիկ կերգեն ժամանակ սպանելով ճանապարհային խցանման մեջ։ Ինչպես առավել հիշարժան տարբերակ՝ Բարաբանովը նշում է Գոսլինգի կատարում։ 2017 թվականի հունվարի վերջի դրությամբ հիթ-շքերթներում ամենամեծ հաջողությանը երգը հասել է Հունգարիայում(Mahasz)։


== Մրցանակներ և անվանակարգեր ==


== Ծանոթագրություններ ==
Պահակ (այլ կիրառումներ)

Պահակ, կարող է վերաբերել՝

Պահակ - գրական, քաղաքական եռօրյա (1911-1915 թվականներին՝ շաբաթաթերթ)։ Վերակազմյալ հնչակյան կուսակցության Ամերիկայի շրջանակի պաշտոնաթերթ։ Լույս է տեսել 1911-1921 թվականներին՝ Բոստոնում (1911, 1916-1921), Պրովիդենսում (1912-1915)
Պահակ - գրական, հասարակական, քաղաքական շաբաթաթերթ։ Լույս է տեսել 1935-1941, 1944-1946 թվականներին, Բուխարեստում
Պահակ - կիսալեգալ օրաթերթ, ՌԿ(բ) կ Կովկասյան երկրային կոմիտեի օրգան։ Հրատարակվել է 1920 թվականին (23 համար, 1-ինը՝ հունվարի 1, 1920, 23-րդը՝ հունվարի 23, 1920), Թիֆլիսում